El Viu B celebra 10 anys dels primers pisos tutelats per la gent gran a Igualada - Canal Taronja Anoia\nIniciNotíciesGeneralEl Viu B celebra 10 anys dels primers pisos tutelats per la gent gran a Igualada\nEl Viu B celebra 10 anys dels primers pisos tutelats per la gent gran a Igualada\nPrimera dècada del residencial Viu B1 d’Igualada. Al 2008 la ciutat va ser pionera, al país, a l’hora de crear un model de pisos tutelats per la gent gran amb 66 habitatges al carrer Joaquima de Vedruna, d’això ja en fa 10 anys i una festa ha servit per celebrar aquest aniversari. A la promoció del residencial Viu B1 la va seguir la construcció del Viu B2 a l’avinguda Gaudí a l’any 2011 amb 71 pisos més.\nRecordem els pisos Viu B per la gent gran són un pas intermig entre el pis propi i una residència. Fa que la gent gran pugui viure en un habitatge i mantenir l’autonomia el màxim temps possible, alhora que es beneficia de la tutela de professionals sociosanitaris i també de diversos serveis comuns. En aquest sentit, el complex compta amb un punt d’atenció les 24 hores del dia pels veïns, un sistema d’avisos d’emergència centralitzat, un consultor mèdic i infermeria, bugaderia, gimnàs, sala de rehabilització, piscina hidromassatge, sala d’estar, cafeteria i restaurant i biblioteca.\nA la celebració de l’aniversari, l’alcade d’Igualda, Marc Castells, ha explicat que l’Ajuntament no descarta impulsar un tercer residencial Viu B davant les dades que marquen un envelliment de la població i la plena ocupació del Viu B1 i Viu B2. Fa anys s’havia dit de fer-los al pati de l’antic Hospital però ara és on anirà la futura residència universitària. De totes maneres, abans de plantejar un nou Viu B, l’Ajuntament vol completar l’ampliació de la residència Pare Vilaseca.


Vista al castell templer de Gardeny - Museu d'Història de Catalunya\nEn motiu de l’exposició Templers. Guerra i religió a l’Europa de les Croades hem volgut vincular la història amb el patrimoni cultural del país, organitzant una sortida a l'emblemàtic castell templer de Gardeny. La visita tindrà lloc el proper dissabte 17 de juny.\nDurant la segona meitat del segle XII, l'Orde del Temple va alçar un complex conventual a l'estratègic turó de Gardeny. L'elevació -que abans de la nostra era ja va ser utilitzada com a base d'operacions militars- va rebre la visita de brillants estrategs com el mateix Juli Cèsar, qui es va enfrontar amb els pompeians Afrani i Petreu, instal·lats a Ilerda l'any 49 aC.\nEl castell de Gardeny -juntament amb els de Miravet, Montsó, Penyíscola i la ciutat de Tortosa- forma part de la ruta templera Domus Templi. Aquest viatge a través del temps posa de manifest gran part del patrimoni i llegat templer de l'antiga Corona d'Aragó.\n08.30h. Sortida des del Museu d’Història de Catalunya\n11.00h. Arribada a Lleida. Visita guiada al castell de Gardeny\nEls horaris són aproximats i estan subjectes a imprevistos com incidències en el trànsit.


Open Circuit | Neussletter - Part 2\nArxiu d'etiquetes: Open Circuit\nEntrevista amb el Mario Lanza, investigador en nanoelectrònica i professor a la Universitat de Soochow (Xina)\nPublicat el 03/07/2020 per EUSS Enginyeria\n“L’EUSS té una cosa que no tenen altres universitats a Espanya: la vessant humana”.\nObrim una nova secció, l’#OPENCIRCUIT Alumni Experiences, en què coneixerem el recorregut professional d’exalumnes de l’EUSS. La inaugurem amb el Mario Lanza, graduat l’any 2004 en Enginyeria electrònica, qui lidera un grup de recerca en el camp de la nanoelectrònica i els materials bidimensionals a la prestigiosa Universitat de Soochow, a la Xina.\nEl Mario va viure de molt a prop l’esclat de la pandèmia de Covid-19 al país asiàtic. Va poder tornar a Espanya abans del confinament, i hem parlat amb ell via Skype de les seves investigacions actuals, de la vida a la Xina i dels seus records com a alumne de l’EUSS.\nSobre el treball a la Xina\nRespecte al creixement econòmic i l’aposta per la recerca, el Mario Lanza explica que “ara mateix, la Xina està en una etapa de desenvolupament molt agressiu. Hi ha moltes oportunitats per a la gent que treballa en el meu camp. Tinc accés a totes les màquines de recerca nanoelectrònica gratis, no haig de pagar res dels meus projectes. A més, l’estat ens dóna molts diners per fer recerca”.\nReferint-se al caràcter de la població xinesa, afegeix: “A la Xina tot és positiu. La gent té una energia per sortir del país, per obrir empreses, per aplicar posicions…. Hi ha unes ganes brutals de fer coses”.\nRecords dels estudis a l’EUSS\nEl Mario té un molt bon record dels estudis a l’EUSS. “Tota l’educació que vaig rebre primer als Salesians de Sarrià, i després a l’Escola Universitària Salesiana, va ser una base molt sòlida per tot el que ha vingut després. Els exàmens que vaig fer a l’EUSS eren els més difícils que he fet en la meva vida”.\nPerò no només destaca l’alt nivell dels estudis: “L’EUSS té una cosa que no tenen altres universitats a Espanya: la vessant humana. La forma d’interaccionar amb la gent a mi m’ha obert moltes portes, perquè a la ciència no tot és publicar articles. Les posicions en comitès científics, de revistes, les invitacions…. Això és un treball de networking i de social skills molt gran, has de saber parlar amb la gent. Si ets un científic una miqueta arrogant, mai et convidaran enlloc”.\nL’arribada a la universitat de Soochow\nUn dels seus èxits com a docent i científic és haver contribuït al creixement del centre on treballa. “La universitat on jo vaig anar, a Soochow, no era bona quan jo vaig arribar-hi, el 2013. A tots els rànquings d’universitats apareixia entre la 400 i la 500 del món; ara mateix, però, en alguns rànquings ens trobem entre les 30 primeres. Hem sabut progressar”.\nSobre la publicació d’articles científics\n“S’ha de ser una miqueta incrèdul en la ciència. Es publiquen molts treballs que no són gaire fiables”, afirma. El motiu és que hi ha científics que “fan un experiment un cop, i el publiquen com que sempre sortirà així; però a la nanociència les variabilitats són molt grans, i a vegades repeteixes un experiment i no surt. M’interessa repetir-ho tot i, de fet, aquesta és la característica principal dels meus articles, que tenen moltes dades”.\nQuè estudia el grup de recerca del Mario Lanza?\n“El nostre grup és pioner a ajuntar dos camps diferents. Hi ha un camp molt interessant des de fa uns 15 anys, el dels materials bidimensionals, com el grafè. Dintre de tots els materials existents, jo m’he especialitzat en els dielèctrics, els aïllants de l’electricitat. Amb aquests materials, investigo les seves propietats per fer memòries electròniques”, explica.\nI quines aplicacions pràctiques se li poden trobar a aquesta mena d’investigacions?\n“A la Xina, com que el govern hi aboca molts diners, vol aplicacions per al benefici de la societat, de manera que el que estem fent ara és intentar aconseguir les memòries que fèiem amb materials i estructures tradicionals, tridimensionals, amb materials bidimensionals. Vam ser el primer grup que va aconseguir memòries bidimensionals robustes. Recentment, a aquest tipus de memòria nova, anomenada memristor, se li ha descobert una nova aplicació en el camp de la intel·ligència artificial, que és la capacitat de fer xarxes neuronals artificials. Això significa que, si ja teníem el suport de la indústria a través dels materials bidimensionals, ara hi hem d’afegir el de la indústria de la intel·ligència artificial. A més, a la Xina, això és una obsessió. Amb la qual cosa, això ha propulsat que rebem més diners i, sobretot, que les revistes ens vulguin publicar”.\nLes revistes científiques són el mitjà principal per difondre els resultats de les investigacions i els avenços que suposen, però “tenen una línia editorial. Llavors, si tu no hi entres, pots ser el millor del món en el teu camp, però no et publicaran res”.\nLa nanociència en el camp de la salut\nEl Mario Lanza no té cap dubte del potencial de la nanociència com a eina per combatre pandèmies com la que estem patint. “Nosaltres fem processament de dades. I quan tens moltes dades, pots predir epidèmies, patrons…. És un camp de la ciència que pot ajudar sí o sí”.\nLa marxa a la Xina i la ciència a casa nostra\nEl balanç de l’aventura xinesa és immillorable: “La Xina és la terra de les oportunitats. M’alegro molt d’haver fet aquest pas d’anar-me’n allà”. El Mario, però, considera que a casa nostra també existeix un gran potencial per al desenvolupament científic. “Si hi ha diners i hi ha un bon lideratge, els investigadors espanyols es poden posar molt a dalt en els rànquings”, assegura. “De fet, en el camp dels materials bidimensionals, Espanya està molt ben posicionada”, conclou.\nPublicat dins de Alumni\t| Etiquetat com a Alumni, Mario Lanza, nanotecnologia, Open Circuit


La 14ena edició de la iniciativa, impulsada per la Fundació Esclerosi Múltiple en col·laboració amb Bonpreu i Esclat, se celebrarà als supermercats el dissabte 16 d’octubre amb l’objectiu de sensibilitzar sobre aquesta malaltia\npersones per amb campanya vida favor\nLa campanya 'Una poma per la vida' enguany compta amb el suport de cuiners reconeguts - Foto: Bithin Raj - Unsplash\nLa Fundació Esclerosi Múltiple en col·laboració amb Bonpreu i Esclat celebren aquest dissabte 16 d'octubre la 14ena edició de la iniciativa solidària 'Una poma per la vida'. L’objectiu de la campanya és sensibilitzar la societat sobre l’esclerosi múltiple (EM), una malaltia neurodegenerativa i crònica que afecta més de 9.000 persones a Catalunya i 55.000 a tot l’Estat.\nLa campanya tindrà lloc als Bonpreu i Esclat de tota Catalunya, on hi haurà més de 400 voluntaris que animaran als clients a comprar les pomes solidàries i de proximitat a un preu simbòlic d’1,5 euros. Com cada any, també es podran comprar pomes virtuals a la web unapomaperlavida.cat fins a finals del mes d’octubre. Tant en format físic com virtual, les pomes han estat pensades per regalar i personalitzar amb missatges com 'El pecat seria no regalar-te-la' o 'Mossega fins que m’arribis al cor'.\nDurant tot el dia, tothom qui vulgui podrà comprar les pomes solidàries a un preu simbòlic d’1,5 euros i la recaptació es destinarà íntegrament als serveis d’atenció al recent diagnosticat de la Fundació\nEls beneficis d’aquesta edició es destinaran íntegrament a la Fundació per dur a terme programes d’atenció i suport als recent diagnosticats d’EM i per conscienciar sobre la importància d’acompanyar a aquestes persones des del moment que els comuniquen el diagnòstic.\n“L’EM és una malaltia neurodegenerativa i, per tant, el seu desenvolupament comporta canvis físics i també mentals que tenen un impacte directe en totes les esferes de la vida d’una persona. Després del diagnòstic es freqüent que es preguntin com es veurà afectat el seu dia a dia. És en aquest moment quan necessiten un acompanyament que els permeti afrontar la situació i adaptar-se a la nova realitat”, explica la Rosa Masriera, directora executiva de la Fundació.\nLa campanya 'Una poma per la vida' enguany compta amb el suport de cuiners reconeguts com la xef Ada Parellada, el xef Lluís Fernández, el xef Manuel Berganza i el pastisser Christian Escribà, que han elaborat receptes amb pomes especialment per a la ocasió i les han compartit als seus perfils a Instagram per fer una crida a la participació ciutadana. Totes les receptes es poden trobar a www.unapomaperlavida.cat/receptes.\nLa Fundació també fa una crida a la ciutadania a sumar-se a la iniciativa a les xarxes socials amb el hashtag #mossegadasolidaria i etiquetant @fundacioesclerosim\nL'esclerosi múltiple és una malaltia neurològica crònica del sistema nerviós central que afecta el cervell i la medul·la espinal. No és hereditària, ni contagiosa ni mortal, però no té cura i avui dia és la segona causa de discapacitat neurològica en adults joves, és a dir, en persones entre els 20 i 40 anys, afectant sobretot les dones. Té múltiples manifestacions i es pot presentar de manera diferent en cada persona. Prop de 55.000 persones conviuen amb la malaltia a l’Estat Espanyol, unes 9.000 a Catalunya.\nCreada el 1989 a Barcelona com a entitat privada sense afany de lucre, la missió de la Fundació Esclerosi Múltiple és aturar l’impacte de l’esclerosi múltiple i millorar el benestar físic, psíquic i social de les persones que conviuen amb la malaltia. La Fundació compta amb una xarxa de centres neurorehabilitadors i ofereix serveis de formació i inserció laboral per a persones amb discapacitat física mitjançant el Centre Especial de Treball (femcet), a més d’impulsar campanyes de sensibilització i captació de fons, com ara el ‘Mulla’t per l’Esclerosi Múltiple’, que amb més vint-i-cinc edicions és un dels actes solidaris més multitudinaris a Catalunya.


Enric Casasses: “Víctor Català fa una crítica despietada a la hipocresia i l’organització social” (Marta Costa-Pau)\n6 min. 22/03/2018 00:00\n651x366 ENRIC CASASSES: “Víctor Català fa una crítica despietada a la hipocresia i l’organització social” / RUTH MARIGOT ENRIC CASASSES: “Víctor Català fa una crítica despietada a la hipocresia i l’organització social” / RUTH MARIGOT\nEnric Casasses no és només un dels poetes catalans contemporanis més reconeguts. També és qui més i millor ha sabut difondre la poesia més enllà dels llibres fent-la viure al públic a través de la recitació. Com a rapsode, Casasses ha posat veu als seus poemes i als d’altres autors. Un és Caterina Albert (o Víctor Català), de qui Casasses elogia la seva obra poètica, entre la qual figura el Llibre blanc, que Vitel·la està a punt de publicar. Casasses ha contribuït a la recuperació de la seva obra, entre la qual figuren un centenar de contes que Club Editor recopila en quatre volums. El primer dels volums, amb rerescrit de Casasses, ha arribat a les llibreries amb l’inici de la primavera.\nFa una setmana es presentava a Barcelona l’Any Carles Fages de Climent, i el seu comissari, Jordi Canet, reclamava que a l’escriptor se’l considerés patrimoni literari de tots els catalans, i no només dels empordanesos. ¿És necessària per a Víctor Català aquesta reivindicació?\nAixò que passa amb Fages, que sigui tan famós a l’Empordà i tan poc a la resta del país, és molt especial. No és el cas de Víctor Català, que és un dels autors més coneguts del nostre món. Víctor Català és patrimoni literari de la humanitat. Així com Shakespeare, que a Anglaterra no hi cap i necessita el món per expandir-se, Víctor Català a Catalunya no hi cap, és de tots els humans. I el mateix es pot dir de Rodoreda.\nLa bona acollida de la publicació d’ Un film (3.000 metres) , amb quatre edicions en dos anys, constata que sovint, quan es facilita l’accés als nostres clàssics, els lectors s’hi aboquen. ¿Tenim necessitat de clàssics? Per què?\nPerquè tenim necessitat de llegir llibres bons i de veure coses interessants, és a dir, coses que realment ens interessin.\nD’on neix la teva fascinació per Víctor Català?\nPrimer, dels ressons tan fondos del seu idioma, que semblen vinguts d’una meva infància escalenca anterior o mítica, i després, de la força de les coses que diu i que mostra, i de la gràcia i la bellesa amb què les escriu.\nAl rerescrit d’aquest primer volum de contes expliques que amb l’adopció del nom de Víctor Català, Caterina Albert va poder escriure amb llibertat i que aquest segon jo era el de l’artista. Fins a quin punt Víctor Català era una altra personalitat?\nEm penso que aquest alter ego artista és el que permet a Caterina Albert ser-hi tota, en els seus llibres, sense compromisos ni conveniències ni consideracions personals que li puguin coartar la llibertat, i per a ella la llibertat és condició indispensable de l’art. Jo veig Víctor Català com un personatge de la seva obra, l’autor. Se l’inventa, i li fa dir tot el que necessita per a la seva obra, sense manies.\nDescrius Caterina Albert com una persona de sensibilitat delicada i et sorprèn com escriu sobre fets que a vegades arriben a “una cruesa límit”. ¿Va viure realment en un infern?\nNo! Va viure sempre enfeinada entre el seu art i, de gran, l’administració de les propietats familiars. De jove anava a les estrenes teatrals de Barcelona i a vegades a França i a Alemanya, entre altres llocs. Va passar la vida fruint amb la construcció, conte a conte, escrit a escrit, poema a poema, d’una obra d’art original i autèntica. No va parar. Vida plena, molta vida interior, i també molta vida activa. I no oblidem que el seu nom complet és Caterina Albert i Paradís.\nEn molts dels seus contes el matrimoni en surt molt mal parat. Per què aquesta animadversió al matrimoni? ¿Se li coneix alguna relació amorosa?\nL’animadversió és contra totes les normes de la societat que produeixen més dolor que altra cosa, que frustren els destins possibles de moltes persones. És una crítica despietada a la hipocresia i la crueltat de l’organització social. El matrimoni és un mal que afecta gairebé tothom, i per això rep més sovint, i també perquè molt sovint és a la dona a qui li toca el rebre. De les relacions amoroses de Caterina Albert no en sé res, i les poques xafarderies que me n’han arribat són incompatibles entre si. Tot i ser d’un poble petit, va saber fer invisible la seva vida amorosa.\nElla va haver de canviar de nom per escriure. Avui les dones encara reivindiquen més visibilitat en el món de la literatura, en el qual els jurats estan formats majoritàriament per homes i els guardons recauen poc sovint en les dones.\nTot el sistema de les valoracions literàries (i de qualsevol altra mena) està arnat, no solament en aquest aspecte. La promoció i la publicitat ho enterboleixen tot.\nA més d’escriure poesia, et dediques també a recitar-la, la teva i la d’altres poetes, entre els quals hi ha Caterina Albert. Què destacaries de la seva poesia?\nÉs de primera. Està en premsa la reedició del Llibre blanc, el seu llibre de poemes del 1905 (el mateix any de Solitud ). Ella va escriure poesia tota la vida, fins al final. Controla perfectament el vers, sap què diu i què vol dir, i té personalitat. Amb les frases i amb els versos sap ser grandiosa, tràgica, irònica, sensual, inquietant, irada, subtil... Domina tots els tons, fa el que vol.\nQuè guanya la poesia en ser recitada?\nS’hi perd la calma de quan llegeixes a poc a poc, que t’ho pots mirar i remirar, o et pots aturar a mig poema... I s’hi guanya el to, l’entonació, que és la realització final i total de l’obra poètica. L’art de la paraula és parlat, com les cançons.\nCom creus que s’ha d’afrontar el moment convuls que viu Catalunya?\nDoncs diria que l’única sortida honrosa i bondadosa per a tothom passa per declarar la independència de Catalunya. Una altra possibilitat seria que s’enfonsés el capitalisme i amb ell el sistema competitiu en què el més gros, el que ven més, es menja el petit. En un món d’entitats que col·laboressin entre elles hi podríem ser catalans sense cap problema.


Pràctiques recomanades per al màrqueting per correu electrònic\nManual de pràctiques avançades de màrqueting per correu electrònic\nDimarts, març 15, 2011 Diumenge, octubre 4, 2015 Douglas Karr\nMarketingSherpa, juntament amb ClickMail Màrqueting, ha elaborat un diari d’un manual sobre pràctiques avançades de màrqueting per correu electrònic.\nEls venedors de correu electrònic actuals s’enfronten a reptes importants per comunicar-se amb el seu públic. Entre distingir la vostra marca de la competència, oferir clients potencials qualificats i augmentar els ingressos en línia, pot ser difícil determinar on s’ha de dedicar el vostre valuós temps i recursos, i molt menys desenvolupar una estratègia de màrqueting per correu electrònic eficaç que contribueixi a l’èxit global de la vostra organització.\nCom un Martech Zone subscriptor, feu la comanda abans del 25 de març i obtindreu un 100 $ de descompte amb un especial de pre-llançament. Obteniu més informació sobre el manual que proporciona 7 anys de processos provats per al rendiment del màrqueting per correu electrònic.\nSi fa temps que segueixes el meu bloc, ho saps Semrush és la meva eina de paraules clau preferida: és increïblement potent per identificar paraules clau, fer investigacions competitives i identificar pàgines en què esteu classificant i que no se n’adonen. Feu una ullada a informe d’exemple - coses fantàstiques! Els cinc primers usuaris que responguin a aquest correu electrònic obtindran un compte gratuït.\nRestauració d’un lloc maliciós de WordPress\nIdea de màrqueting: registre d’un esdeveniment amb un clic


Presentació oficial de les BIIR 4B Gueuze i Sweet SourBIIR\nPresentació Oficial de les BIIR Gueuze 4B i de la Sweet Sour a Flor de Llúpol\nBy BIIR\t/ October 1, 2014\t/ Cerveses i cervesers\t/ No Comments\nEl passat divendres dia 26 de setembre vam celebrar la Presentació Oficial de les nostres BIIR Oude Gueuze i de la BIIR Sweet Sour. Dues cerveses molt especials, ja que són d’edició limitada i estan fetes amb cervesa 100% lambic, un estil que es produeix exclusivament a Bèlgica, a la Vall de la Zenne, donades les característiques especials de la zona que permeten que les cerveses s’infectin amb el llevat d’aquella àrea i fermentin de manera espontània.\nLa Sweet Sour, madurada en barrica de roure francès i aporta una quantitat superior als 450gr per litre de cireres, gerds i una petita part de maduixa, tal i com va indicar el seu mestre cerveser Gunther Bensch. Una de les seves particularitats és que no porta sucre afegit i el seu punt de dolçor ve donat per la mateixa fruita macerada. La BIIR Oude Gueuze s’anomena 4B al tractar-se d’un blend de quatre cerveses lambics de fàbriques diferents. El seu estil és més tradicional i a Bèlgica s’anomenen “Brussels Champagne”.\nDes de BIIR estem molt satisfets de l’èxit de la presentació. Si bé és cert que per qüestions organitzatives no va ser fàcil trobar un dia en el que coincidíssim els tres socis, també ho és que vàrem decidir la celebració amb tant sols una setmana d’antelació. Per aquest fet, molta gent no va poder venir a la presentació tot i que al final, el local es va omplir de gent de diferents llocs, moguts per l’interès que els hi generava la nostra nova aposta. No cal dir que la organització a Flor de Llúpol va ser impecable, gràcies a la Lorena Bazán i a en Juanjo Figueroa que van ser grans amfitrions, organitzant i dinamitzant l’esdeveniment, que es va convertir quasi en una festa.\nVam tenir la sort de poder comptar amb el nostre mestre cerveser, en Gunther, que va venir des de Bèlgica i que va ser qui va decidir maridar cada una de les cerveses amb un formatge diferent, que ell mateix havia triat i portat del seu país. En Gunther també va oferir una explicació de l’elaboració de les dues lambics, així com també va ensenyar-nos a degustar-les amb els ulls, amb el nas i amb el paladar .Tot això, de la mà d’una presentació de la marca i dels nostres productes per part d’ en Pere i l’Albert, sense oblidar-nos per això, del millor de la vetllada: tots els que ens vau acompanyar!\nEns quedem amb bon regust de boca (de gueuze!) i amb la bateria carregada per properes presentacions, que de ben segur no trigaran gaire a arribar!\nTags: Gueze, lambic, Presentació


Víctor Sada no vol continuar com el tercer més mal pagat del Barça\nÀLEX GOZALBO BARCELONA. 19/06/2012 00:00\n260x366 Víctor Sada amb la copa de campions de Lliga. / ALBERTO ESTÉVEZ / EFE Víctor Sada amb la copa de campions de Lliga. / ALBERTO ESTÉVEZ / EFE\nEl Barça Regal ha presentat a Víctor Sada una oferta de renovació per a les pròximes dues temporades, en què el club blaugrana vol mantenir el salari del base. Tot i que el català aspira a continuar, no vol mantenir-se com el tercer jugador més mal pagat de la plantilla.\nAquesta temporada només Xavi Rabaseda i C.J. Wallace han cobrat menys que Víctor Sada, que ha tornat a tenir un protagonisme destacat en els partits decisius, amb el títol de la Lliga Endesa en joc.\n"La final va ser al límit. Poca gent creia en nosaltres, però nosaltres sí que creiem en l'equip. Va ser, sens dubte, la millor final que he disputat", opina Víctor Sada, que en el cinquè partit contra el Madrid va aportar 5 punts, 6 rebots, 4 assistències i una gran defensa sobre Jaycee Carroll. "Després del tercer partit vam parlar entre els jugadors, però el cos tècnic va ser la clau per tenir la mentalitat adequada", recorda el base.\nLa NBA, interessada\nDescontent amb la proposta del Barça Regal, el jugador va ajornar les negociacions fins que acabés la temporada. El club dóna per fet que, tal com està el mercat, acceptarà l'oferta, però el jugador té propostes d'Itàlia que arriben al milió d'euros. A més, dues franquícies de la NBA han mostrat el seu interès per incorporar el base, que aquest estiu queda lliure i pot escollir qualsevol destí. Un dels equips són els Memphis Grizzlies, on juga el pivot Marc Gasol.\nAquesta tarda Sergio Scariolo inclourà Víctor Sada a la llista de jugadors que dijous de la setmana que ve es concentraran a Madrid per començar a preparar amb la selecció espanyola els Jocs Olímpics de Londres.


Comprar Lustau Vintage Rich Oloroso Añada 50cl 1998 | Preu i opinions a Uvinum\nLustau Vintage Rich Oloroso Añada 50cl 1998\nSi vols comprar Lustau Vintage Rich Oloroso Añada 50cl 1998, a Uvinum trobaràs els millors preus de Vi generós Jerez-Xérès-Sherry.\n23,00€ (Preu aproximat)\nNo és possible comprar Lustau Vintage Rich Oloroso Añada 50cl 1998 en aquest moment.\nAvisa'm quan pugui comprar Lustau Vintage Rich Oloroso Añada 50cl 1998.\nDóna'ns el teu email i et notificarem quan puguis comprar Lustau Vintage Rich Oloroso Añada 50cl 1998 en línia.\nNOTA DE TAST: Vista: Color groc palla amb reflexos verds. Nas: Aromes delicats, com a llima barrejada amb fruits blancs d'os. El fons és herbaci i té una llarga durada. Boca: Acidesa perfectament equilibrada, molt ric a la boca. Els seus sabors són cítrics, amb un toc a poma. És sec, però... llegir complet »\nFitxa tècnica · Lustau Vintage Rich Oloroso Añada\nAmontillado del Duque Muy Viejo\nLustau Vintage Rich Oloroso Añada 50cl 1998 (Palomino)\nVista: Color groc palla amb reflexos verds.\nNas: Aromes delicats, com a llima barrejada amb fruits blancs d'os. El fons és herbaci i té una llarga durada.\nBoca: Acidesa perfectament equilibrada, molt ric a la boca. Els seus sabors són cítrics, amb un toc a poma. És sec, però generós. El final és extens.\nELABORACIÓ: Es recullen el raïm manualment i es duen a control de qualitat. Es trien les millors i aquestes es despalillan, maceren i premsen. El obtingut passa per un primer procés de fermentació controlat, durant algunes setmanes. Finalment, es clarifica i s'embotella.\nMARIDATGE: Peixos, arrossos, mariscs, formatges frescos, amanides.\nLustau Vintage Rich Oloroso Añada 50cl en España\nCerques relacionades sobre Lustau Vintage Rich Oloroso Añada 50cl 1998


El projecte IPA (Professionals d'Infermeria Avançada) dóna els resultats de l'estudi 2019 • Ràdio Capital de l'Empordà\nEl projecte IPA.CAT19, amb l'objectiu de determinar l'abast de les infermeres en pràctica avançada a Catalunya, publica els resultats de l'estudi de l'any 2019.\nEl projecte IPA.CAT19 té l’objectiu de determinar l’abast de les infermeres en pràctica avançada a Catalunya.\nAquest projecte s’emmarca dins la càtedra de Gestió, Direcció i Administració Sanitàries de la Universitat Autònoma de Barcelona, un projecte liderat per la Dra. Lena Ferrús i amb l’objectiu d’identificar l’abast de la pràctica avançada entre les infermeres de Catalunya.\nA final de 2019 es van donar a conèixer els resultats, amb més de 1.200 propostes a tot Catalunya que es van avaluar i de les quals s’han escollit 269 professionals d’infermeria avançada.\nLes professionals d’infermeria avançada (IPA) són referents per la seva expertesa clínica en l’àrea on treballen, realitzant assistència directa a pacients, solucionant problemes de salut complexos i amb una formació de postgrau, mestratge o especialitat relacionada amb la seva àrea.\nI com funciona el procés de selecció?\nEs fa servir l’escala IDREPA, una eina utilitzada a nivell internacional que té en compte 6 dimensions de cada professional: la planificació experta de les cures, l’atenció integral, la col·laboració interprofessional, la formació, la recerca i pràctica basada en l’experiència i el lideratge professional.\nSegons aquest estudi, el perfil de la infermera de pràctica avançada és dona, en un 88,1%, d’entre 40 i 55 anys, en un 56,2%, de la regió sanitària de Barcelona, en un 76,2% i que treballa en l’Atenció Especialitzada d’Aguts, en un 54,6%.\nI les quatre professionals que han assolit la distinció i se les considera referents en diferents àrees son:\nNuri Viader, referent en nafres, una infermera de llarg recorregut..\nTeresa Aliu, referent en infeccioses i al capdavant de la comissió d’infeccioses de l’entitat on treballa.\nSergi Ortega, referent en anestèsia i lidera les consultes d’anestèsia i sedacions d’infermeria.\nJoana Casellas, referent en vacunes i infermera de pediatria del CAP de Palafrugell amb molts anys d’experiència.\nArticle anteriorSalvem el Golfet demana inspeccionar l’estat del penya-segat després del temporal\nArticle següentNou servei d’àpats a domicili per a gent gran o dependent a Castell-Platja d’Aro


CAL VEURE L’INCREÏBLE VÍDEO D’AUDICIÓ DE ‘GAME OF THRONES’ DE JASON MOMOA - ENTRETENIMENT\nJason Momoa s'ha convertit en una de les estrelles més reconegudes del món a causa del seu treball al Sèrie HBO Joc de trons , i pel·lícules de superherois de DC com Lliga de la Justícia i la proper Aquaman . Però abans de tot això, Momoa era només un actor que buscava el seu gran descans després de fer papers Baywatch i Conan el bàrbar .\nCOBER STORY: L’estrella ‘Aquaman’ Jason Momoa és un autèntic americà dolent\nVa trobar aquest trencament en el personatge de Khal Drogo on Joc de trons .\nPer a la seva audició, Momoa va entrar i va fer el Haka, un ball tradicional que té orígens en la cultura maorí. L’equip de rugbi de Nova Zelanda All Blacks ha convertit l’Haka en part de la seva rutina prèvia al partit i Dwayne The Rock Johnson l'ha utilitzat en una escena al El destí del furiós per ajudar a augmentar l’equip de futbol de la seva filla ( mira això aquí .)\nEl Joc de trons l’equip de producció va quedar tan impressionat per Haka de Momoa en la seva audició que va aconseguir el paper de Khal Drogo a la sèrie. En un entrevista amb el Noticies de Nova York , Momoa va descriure el seu procés de pensament durant l'audició.\nEncès Joc de trons , [Drogo] no diu molt. Llavors, com el transmetes? No hi ha res al guió. Així que vaig dir: ‘Tinc aquesta idea. Està bé. fer [un ball] abans de l’audició? ’I em deien:‘ Oh, segur. ’Llavors vaig fer el Haka. Va ser un repte fer l’audició després: no vaig poder evitar que el cor bategés. La primera vegada que ho vaig fer, tenien molta por. Però després van voler que hi tornés per poder-lo posar en cinta.\nAquí teniu un cop d'ull a l'audició de Momoa:\nMentre protagonitzava el programa, Momoa va fer una feina tan bona parlant la llengua dothraki com Drogo que algunes persones ni tan sols es van adonar que era americà. La gent no pensava que parlés anglès, va dir a Jimmy Fallon L’espectacle d’aquesta nit .\nArxiu AF / Alamy Stock Photo\nEl paper va ajudar a fer que Momoa fos coneguda arreu del món i va portar al seu repartiment com Aquaman a Batman v. Superman: Dawn of Justice. Al seu desembre de 2018 Diari masculí història de la portada, Momoa va parlar de la connexió que sentia interpretant Aquaman.\n'Aquaman': tot el que heu de saber sobre la pel·lícula de superherois de Jason Momoa\nProbablement és el personatge que he interpretat més semblant a mi, va dir Momoa. Com ell, vaig créixer un foraster enorme. Jo només estava amb la meva mare, ell només era amb el seu pare, i sé com és això, no tenir un pare al voltant.\nJason Momoa cobreix el número de l’engranatge de l’any 2018\nAquaman s’estrenarà el 21 de desembre de 2018.\nJoc de trons La temporada 8, l'última temporada de la sèrie, començarà a emetre's a l'abril de 2019 a HBO.\ncom aconseguir un mascle de la mandíbula\nper què les dones miren porno\nentrenament crossfit sense pesos\ncaiac oceà gran joc 2\nulls sense vida com els ulls d’una nina\nrutina d’entrenament de pit i espatlla


EVOLUX és un Ascensor altament eficient i funcional, ideal per a edificis residencials, especialment per als que es van construir sense ascensor.\nNo necessita cap instal·lació elèctrica específica. Simplement es connecta com si fos un electrodomèstic a la xarxa monofàsica de 220 V. Només calen 500 W de potència perquè funcioni.\nUn sistema d’acumuladors permet que, en cas de tall del corrent, l’ascensor segueixi funcionant normalment durant un període de temps prolongat sense alimentació de la xarxa.\nL’ascensor genera energia quan puja buit o baixa carregat, amb la qual cosa s’aconsegueix un estalvi important en la factura elèctrica.


venda de apartament a Torrevieja, Acequion Id:01041428\n89.990 €\t(impostos i despeses no incloses)\nApartament de 2 dormitoris i 1 bany, situat a escassos 200 metres de la platja de l#39Acequión ia tan sols 10 minuts caminant de passeig marítim de Torrevella, un curt passeig per gaudir de la passejada dels hippies i dels restaurants de la ciutat. L#39habitatge té 75 m² + 9 m² de terrassa, saló-menjador amb sortida a la terrassa i cuina independent amb safareig. L#39edifici disposa de rampa d#39accés a l#39ascensor i piscina comunitària. Orientació NORD-EST. Situada en una zona molt tranquil de la ciutat de Torrevella, grans zones verdes, on pots trobar parcs infantils, escola, centre de salut. L#39habitatge es troba en molt bon estat, i inclou mobles i electrodomèstics. Envoltada de tot tipus de serveis, en funcionament durant tot l#39any. LLISTA PER ENTRAR A VIURE. Amb opció a plaça de garatge. Comunitat 350 € / Any IBI ................ 278 € Any: 1990


Comfort Inn Airport Manchester (NH) Estats Units - Ofertes d'hotels amb els MILLORS DESCOMPTES EN LÍNIA\n298 Queen City Avenue, Manchester (NH), Manchester (NH), Estats Units, 3102 - Veure al mapa\nBarri Manchester (NH) Manchester (NH)\nPer als viatgers què vulguin captar les imatges i els sons de Manchester (NH), Comfort Inn Airport és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Northeast Delta Dental Stadium, East Colony Fine Art Gallery, Verizon Wireless Arena a prop, els visitants de l'hotel estaran encantats amb la seva localització.\nAprofiti's de la riquesa de serveis i avantatges d'aquest hotel de Manchester (NH). L'hotel ofereix accés a una gran gama de serveis, inclosos recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes, transport hotel/aeroport.\nL'ambient de Comfort Inn Airport es reflexa en cada habitació. aire condicionat, calefacció, escriptori, balcó/terrassa, telèfon són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent centre esportiu, piscina coberta. Gaudeixi d'incomparable serveis i d'una localització de prestigi a Comfort Inn Airport.\nTots els tipus de viatgers (185) Parelles (79) Viatgers en solitari (31) Famílies amb infants petits (44) Famílies amb infants grans (14) Grups (19)


Luisa Miller, l'òpera per descobrir el millor Verdi\nUn cub giratori situa l'obra a cinc espais diferents FOTO: Gran Teatre del Liceu\nSortegem entrades per Luisa Miller, l'òpera per descobrir el millor Verdi\nOmple el formulari per guanyar dues entrades per veure aquesta òpera el 21 de juliol de 2019\nper Redacció 11 de juliol de 2019 08:00\nLuisa Miller, una de les grans òperes de Verdi, arriba al Gran Teatre del Liceu per tancar la temporada. El Món, juntament amb l'òpera barcelonina, sortegen dues entrades per veure la representació del 21 de juliol a les 18 hores. Si vols participar, omple el formulari que trobaràs més a baix. Molta sort!\nPiotr Beczala (Rodolfo) i Sondra Radvanovsky (Luisa) són els protagonistes d'una de les òperes més romàntiques d'un Verdi que se centra en l'amor, l'engany i la traïció. L'òpera narra la història d'amor impossible entre la Luisa, filla del vell soldat Miller, i en Rodolfo, fill del compte Walter el qual el vol casar amb la Federica, duquessa d'Ostheim. Enmig d'aquesta teranyina, en Wurm, un cortesà enamorat secretament de la Luisa, aprofita que el seu pare és condemnat a mort, per obligar-la a casar-se amb ell. Una sèrie de tràgics esdeveniments farà que els personatges s'enfrontin al seu difícil destí.\nUn escenari viu que us traslladarà a diferents espais\nUna base giratòria amb quatre espais que poden conformar un cub i un fons on es poden veure dos mons diferents: nobles i classes baixes; llums i obres. Durant els tres actes diferents, aquest espai s'anirà transformant per portar-nos a diferents ubicacions i sorprendre'ns amb els canvis d'il·luminació.\nUn escenari en constat canvi FOTO: Gran Teatre del Liceu\nEl Gran Teatre del Liceu culmina la seva temporada amb una òpera excepcional, amb tensió vocal, musical i dramàtica que és un viatge en si mateixa, i amb el suport d’un cantants lírics de primeríssim nivell.\nFes clic aquí si no veus bé el formulari.


Potenciar i promocionar els vehicles menys contaminants | Barcelona + Sostenible\nPotenciar i promocionar els vehicles menys contaminants\nSensibilitzar les agremiades per a iniciar un procés de renovació progressiu de la flota de vehicles, cap als vehicles elèctric, híbrids. Dins de la modalitat d’híbrids farem pedagogia d’una opció transitòria per amortitzar els vehicles existents fins que la flota hagi envellit, que és implantar un sistema d’Autogas (carburant format per butà y propà).\nEl gremi ha tingut accés a una presentació per part de REPSOL del carburant alternatiu format per butà i propà declarat per la CEE com a carburant ecològic per les baixes emissions NOx, PM,s i CO2, d’utilització directe en motors de gasolina, vehicles nous o existents mitjançant una senzilla adaptació. Especialment indicat per a combatre la contaminació urbana. Aporta importants reduccions de despeses en carburants, manteniment i explotació.\nEl gremi disposa de la presentació elaborada per REPSOL i en farà difusió entre les empreses agremiades. A més facilitarà les dades de contacte per a les empreses que estiguin interessades en aquesta tecnologia i farà un seguiment de les empreses he hagin mostrat interès per saber si realment la implementació d’aquesta funciona correctament.\nPla Acció Gremi de Caldereria 2019


El nombre d'immigrants de fora la Unió Europea repunta - Diari de Girona\nUn repunt del 5%\nEl nombre d'immigrants de fora la Unió Europea repunta\nLa quantitat d'estrangers comunitaris continua també la seva trajectòria ascendent\nlaura fanals 14.06.2011 | 10:18\nNo és cap secret que la crisi econòmica ha frenat, en els darrers temps, l'espectacular arribada d'immigració extracomunitària (és a dir, de fora de la Unió Europea) que la demarcació de Girona havia rebut en els darrers anys. De fet, les comarques gironines van tancar el 2010 amb un descens del 2% en el nombre d'immigrants extracomunitaris. Ara, en canvi, segons les dades de l'Observatori Permanent de la Immigració corresponents a 31 de març de 2011, aquest col·lectiu ha experimentat un lleuger repunt, tot augmentant un 5% respecte les mateixes dates que l'any anterior. El responsable de la catèdra d'Immigració de la Universitat de Girona, Ferran Camas, descarta taxativament que aquest lleuger repunt es pugui atribuir a immigrants que vénen a treballar a la demarcació, i apunta al fet que una part ve del reagrupament familiar (l'any passat van renovar els papers tots els beneficiaris de la regularització extraordinària de 2005) i una altra altra part correspon a treballadors (especialment dones que es dediquen al servei domèstic) que, després de dos anys treballant a les comarques gironines, ara regularitzen la seva situació. Pel que fa als estrangers procedents d'altres països de la Unió Europea, continuen amb la línia ascendent que ja havien tingut en els darrers mesos.\nA les comarques gironines hi havia, a 31 de març de 2011, un total de 101.879 estrangers de règim general (és a dir, extracomunitaris) amb autorització de residència a la demarcació. D'aquests, més de 58.000 eren homes i poc més de 43.000 eren dones. Aquestes xifres representen un augment del 4,94% respecte el primer trimestre de 2010, i un creixement encara més important, del 7,4%, respecte el 31 de desembre de 2010.\nEl fet que el nombre d'homes en aquesta situació hagi augmentat només un 3,31%, mentre que el de dones ho ha fet en un 7,33%, fa que Ferran Camas consideri factible atribuir una part d'aquest augment a treballadores del servei domèstic que, després de dos anys de feina, han aconseguit regularitzar la seva situació. L'altra explicació que troba a aquest creixement és el fet que l'any passat van renovar els seus papers tots els beneficiaris de la regularització de 2005, de manera que alguns d'ells haurien optat per portar ara la seva família cap a Girona. No és que siguin un gran nombre de persones -de fet, les dades de reagrupament familiar han caigut en els darrers temps degut a les difícils condicions econòmiques actuals-, però tots plegats poden sumar aquest 5% de creixement que ha sorprès al propi Camas. El que està clar, afirma, és que no es tracta d'un augment de treballadors, sinó de persones en altres circumstàncies.\nD'aquests estrangers extracomunitaris, la gran majoria (un 75,32%) tenen permís de residència de llarga durada. De la resta, un 13,76% tenen un permís de residència temporal per a treballar per compte aliena, mentre que només un 0,14% es troben a a demarcació per treballar compte propi. Un 5,18% tenen un permís de residència temporal per reagrupament familiar, un 2,91% estan aquí per qüestions no lucriatves i un 2,64% s'acullen a una circumstància excepcional com és l'arrelament. Finalment, un 0,06% s'acull a altres tipus circumstàncies excepcionals que no apareixen especificades.\nEn relació a les seves edats, la gran majoria dels extracomunitaris (un 74,07%) tenen entre 16 i 64 anys i per tant es troben en edat de treballar, mentre que un 24,07% són infant de menys de 15 anys. En canvi, només un 1,55% són majors de 65 anys. I per nacionalitats, el col·lectiu marroquí, amb gairebé 45.400 persones, continua essent el més nombrós, amb considerable diferència.\nTambé creixen els comunitaris\nPel que fa als estrangers de règim comunitari (és a dir, originaris d'altres països de la Unió Europea), continuen creixent, igual que ha anat succeïnt en els darrers temps. A finals de 2010 havien aumgentant gairebé un 9% respecte les dades de finals de 2009, i ara ho han fet en un 8,14% respecte el primer trimestre de 2009. En aquests moments, doncs, hi ha més de 52.000 europeus residint a les comarques gironines, dels quals uns 27.000 són homes i unes 25.000 són dones. Aquestes xifres signifiquen també un augment del 0,61% respecte les de finals de 2010. Així doncs, durant el primer trimestre de l'any, els immigrants extracomunitaris van experimentar un creixement més gran que els estrangers europeus.\nEn relació al perfil d'aquest tipus d'estrangers, també la majoria (gairebé un 81%) té entre 16 i 64 anys, tot i que en aquest cas la divisió entre els infants i la gent gran és molt més equilibrada: els menors de 15 anys suposen un 10,08% del col·lectiu, mentre que els majors de 65 suposen gairebé un 9%.\nPel que fa a les nacionalitats, els romanesos, que sumen més de 15.700 presones, són el col·lectiu més nombrós, seguit a distància dels francesos (6.168) i italians (3.810).


Cremen tres contenidors a Mont-roig i un al Vendrell\nCrema un contenidor de brossa al raval de Sol i Vista\nImatge d'arxiu dels Bombers apagant un contenidor.\nEls Bombers s'han traslladat al lloc amb una dotació en cada cas\nActualitzada 14/08/2019 a les 09:21\nUn total de tres contenidors han cremat a Mont-roig del Camp i un s'ha incendiat al Vendrell durant la matinada d'aquest dimecres, 14 d'agost. En cada cas hi ha actuat un sol vehicle dels Bombers de la Generalitat.\nPel que fa a l'únic contenidor cremat a la capital del Baix Penedès, els fets s'han produït a la mitjanit al carrer Carboners, al polígon industrial la Cometa. Una dotació dels Bombers ha treballat en les tasques d'extinció de l'incendi, que també ha afectat algunes deixalles.\nQuant als contenidors incendiats a Mont-roig, els Bombers han rebut l'avís a les 6.30h que se n'estaven cremant tres a la carretera Colldejou cantonada amb carrer Riudecanyes. Els contenidors -un de plàstic, un de rebuig i un de vidre- han quedat totalment calcinats. Per sufocar l'incendi també hi ha treballat un sol vehicle dels Bombers.\nComenta el contingut : Cremen tres contenidors a Mont-roig i un al Vendrell


TEXSA incideix en la rehabilitació amb sistemes que impulsen l’eficiència energètica amb una impermeabilització òptima | Col·legi d'Enginyers Tècnics d'Obres Públiques de Catalunya\nTEXSA incideix en la rehabilitació amb sistemes que impulsen l’eficiència energètica amb una impermeabilització òptima\nTEXSA incideix en les solucions dissenyades per a rehabilitació de cobertes tradicionals existents de grans ciutats, acabades amb ceràmica amorterada o làmines bituminoses. Es tracta de solucions de rehabilitació en les que s’aconsegueix una important millora de l’eficiència energètica del sistema al temps que es garanteix l’òptima impermeabilització de la coberta.\nEl nou manual ofereix així mateix solucions específiques d’impermeabilització per a cobertes planes, cobertes inclinades i sistemes de murs i soleres. A saber:\nCobertes planes invertides i tradicionals, transitables i no transitables i enjardinades.\nCobertes inclinades invertides i tradicionals i acabades en teula, làmina bituminosa autoprotegida, placa asfàltica i enjardinades.\nLes solucions d’impermeabilització de murs i soleres també estan presents amb sistemes tant amb làmines de betum plastomèric APP, com betum elastomèric SBS i autoadhesiu, així com amb solucions amb impermeabilització líquida de bitumen-poliuretà amb TEXTOP.\nLa gamma de productes de TEXSA sorgeix com a resultat del treball desenvolupat pel departament de R+D del Grup i combina la innovació amb la seva plena adaptació a les diferents normatives locals, així com el compromís mediambiental amb la qualitat, la fiabilitat, la durada i l’eficiència. L’empresa compta amb plantes de producció a Castellbisbal (Barcelona), Vallmoll (Tarragona), Villasequilla (Toledo), Cervera (Lleida) i Alpiarça (Portugal).\nLa majoria dels productes fabricats per TEXSA estan avalats per AENOR, posseeixen el segell CE i la majoria d’ells disposen de DIT (Document d’Idoneïtat Tècnica) o DITE (Documento d’Idoneïtat Tècnica Europeu).\nCodis identificadors de les diferents solucions constructives\nUna altra novetat que inclou el catàleg de solucions d’impermeabilització bituminosa de TEXSA és la descripció dels codis identificadors de les diferents solucions constructives i la seva utilitat. Els codis dels sistemes es poden introduir en el cercador de la web de l’empresa per accedir directament al sistema constructiu en qüestió i a tota la informació tècnica relacionada.\nLa tasca de TEXSA està intensament lligada al sector de la construcció, amb importants aportacions que han significat avenços de reconeixement mundial. En l’actualitat forma part del Grup líder mundial en la fabricació de solucions d’impermeabilització per a la construcció i enfocat en el desenvolupament sostenible i amb una experiència de més de 100 anys.\nConsulteu el catàleg AQUÍ


Chelsea Manning publica la primera foto com a dona després de sortir de la presó\nVA FILTRAR DOCUMENTS A WIKILEAKS\nVa sotmetre’s a un tractament hormonal de canvi de sexe mentre complia condemna\nL’exanalista de l’FBI Chelsea Manning. // xychelsea87\nActualitzada el 19-05-2017 13:39\nChelsea Manning publica la primera foto com a dona després de sortir de la presó. A Manning la van condemnar l’any 2013 a 35 anys de presó per haver filtrat 75.000 documents secrets del govern dels Estats Units a Wikileaks, però Barack Obama va decidir commutar-li la pena abans de deixar la presidència.\nL’exanalista de l’FBI va filtrar documents sobre els conflictes a l’Iraq i l’Afganistan, així com informació sobre el centre de detenció de Guantánamo.\nAra la imatge que ha publicat al seu Instagram ha sorprès perquè se la veu amb el seu nou aspecte de dona, i és que Manning es va sotmetre a un tractament hormonal de canvi de sexe mentre era a la presó.\n“D’acord, estic aquí”, ha escrit Manning als seus comptes de xarxes socials, on ha difós la imatge. L’última fotografia que hi havia d’ella la van difondre activistes, de manera clandestina, coincidint amb la revelació de la seva transsexualitat.\nManning i la llibertat\nL’exanalista ha publicat diverses fotografies en què mostra com gaudeix de la seva llibertat després de sortir de la presó.\n17-05-2017 17:29 LA PRIMERA FONT DE WIKILEAKS\nSurt de la presó l’exsoldat Chelsea Manning


DESTRUCTORA "FELLOWES" 425Ci - Botiga Online - Abacus Cooperativa\nDESTRUCTORA "FELLOWES" 425Ci\n25%Dte\tDESTRUCTORA "FELLOWES" 425Ci\nCost Soci: 1.990,00€ 1.490,00€ PVP: 1.625,00€ Sigueu el primer a opinar sobre aquest producte referencia:1046580.63marca:Fellowesean:43859627325\t- Recollida botigues Abacus: ENVIAMENT GRATUÏT- Enviament a domicili: GRATUÏT a partir de 19€ de compra. Per a enviaments inferiors, cost 2,99€. - Balears (tots els enviaments a domicili): 7€\nLa destructora 425Ci és 100% lliure d'embussos i ha estat dissenyada per a un ús continu, per a més de 10 usuaris. Destrueix fins a30 fulls en partícules de 4x30 mm (nivell de seguretat P-4). Destrueix clips, grapes, targetes de crèdit i CD. Capacitat de la paperera de 121 litres. Tecnologia 100% Anti-Embús que evita que s'encengui la destructora si s'introdueix més paper del que admet. Tecnologia SafeSense que para automàticament la destructora quan detecta un camp de calor humà. Ultra silenciós. El que assegura un bon ambient de treball. Estalvi d'energia, redueix el consum d'energia, després de 2 minuts d'inactivitat. Ample d'entrada de 305 mm. Cicle de treball continu, el que assegura que la destructora estarà sempre a punt per ser utilitzada. Disseny modern i robust. 2 anys de garantia en la màquina i 20 anys de garantia en fulla. Opinions


Riu farà acceptar als clients la política de prevenció de la prostitució infantil\nEl grup hoteler ha presentat aquesta setmana a Fitur la nova estratègia de Responsabilitat Social Corporativa\nLa cadena manté oberts prop de 65 dels 100 hotels que té arreu del món. Ismael Velázquez\nMadridLa cadena Riu Hotels fa una passa més enllà en la prevenció de l’explotació sexual de menors en les seves instal·lacions i crea una política de protecció de la infància que farà signar a tota la clientela que vulgui allotjar-se als seus establiments fent una reserva online. La directora de Responsabilitat Social Corporativa (RSC) de Riu, Catalina Alemany, explica que aquesta política “ja està redactada, però s’haurà d’anar concretant”. Així, quedaran per escrit algunes condicions, com ara que un menor no acompanyat no podrà allotjar-se a cap dels seus hotels ni tampoc si la persona que l’acompanya no té una autorització o un document que acrediti el parentiu. Alemany ha avançat en declaracions a l’ARA Balears que aquesta mesura es posarà en marxa aquest 2021 per mitjà d’una prova pilot a Espanya i que després s’estendrà a la resta de destinacions on la cadena és present.\n“Aquesta política de protecció a la infància va més enllà de l’explotació sexual. També té a veure amb protegir els menors de conductes com ara el consum de begudes alcohòliques”, especifica Alemany, de manera que “hi haurà llocs dels hotels on els menors no podran ser-hi a determinades hores”. “De vegades amollen les criatures de 15 anys a la zona d’animació nocturna, que és una discoteca. Això no ho permetrem”, afegeix la directiva. Precisament, l’objectiu de les condicions que faran signar als clients és dotar el personal de l’hotel d’eines per evitar o intervenir davant aquestes situacions. “Volem que tinguin el suport de documents que permetin prendre decisions”, indica Alemany, que és conscient que la plantilla té “una responsabilitat molt gran” en aquests casos. Ara bé, “no tothom fa la reserva en línia a través de la pàgina de Riu i per això necessitam aliances amb touroperadors i agències, cosa que ens durà més feina”, reconeix la responsable de RSC.\nUna altra de les iniciatives que Riu pretén engegar enguany és “un registre d’incidències, que permeti al personal reportar tots els casos amb què es troba [d’explotació sexual infantil] i, a partir d’aquí, començar a prendre decisions”, argumenta Alemany. Així, quan una persona de la plantilla de qualsevol hotel es trobi amb un cas en què es pugui vulnerar la protecció del menor, podrà comunicar la incidència a la direcció, que serà qui confirmarà la sospita. Cal recordar que Riu Hotels està adherit des del 2012 a la xarxa mundial ECPAT, que lluita contra l’explotació sexual dels infants, principalment a través d’internet i en la indústria del turisme. Per tal de complir amb aquests compromisos, la cadena forma cada any gairebé 15.000 treballadors –un 50% de la plantilla– perquè siguin capaços de detectar aquests casos, fet que amb la pandèmia s’ha complicat. Catalina Alemany celebra que aquest abril ja han tornat a fer les formacions presencials i espera arribar a entre un 30% i un 40% de l’equip dels hotels que tenen oberts, que a hores d’ara són prop de 65 dels 100 que tenen arreu del món.\nAjudes al tercer sector\nCatalina Alemany i la consellera delegada de Riu Hotels, Carme Riu, varen presentar aquesta setmana la nova estratègia de RSC de la companyia a Madrid, amb motiu de la Fira Internacional de Turisme (Fitur). La pandèmia ha comportat “pèrdues importants en el grup”, segons Riu, i la cadena no ha pogut complir amb les seves perspectives d’inversió en el tercer sector, que per a aquest 2021 havia de ser de 2.270.000 euros. Tot i que han hagut de reduir el pressupost, han conseguit mantenir-lo a nivells del 2018. Així, enguany destinaran 807.323 euros a projectes d’ajuda social, que han experimentat un canvi, segons Alemany: “Hem passat a fer més projectes de pobresa que de salut”. Una de les primeres accions que varen posar en marxa els hotels en què Riu és present va ser la donació de més de 500 tones de material sanitari i aliments a la població local. Aquesta mesura es va estendre a Aruba, Jamaica, Mèxic, Bahames, Costa Rica, Panamà, els Estats Units, Cap Verd, Irlanda, Sri Lanka, Maldives i Espanya. A banda d’això, gràcies a la inversió de la companyia, s’han pogut mantenir programes com ara el de l’àrea de quimioteràpia infantil de l’Hospital de Cancun, gestionat per la Fundació Aitana i en què Riu participa costejant les medicines. La cadena també ha assegurat la continuïtat de la iniciativa mediambiental de l’ONG Océanos, amb la qual s’esperen plantar 1.000 vivers al Carib mexicà.\nRiu manté la inversió en el tercer sector en 800.000 euros per 2021 i posa el focus en la pobresa\nA més, per lluitar contra la bretxa digital que la pandèmia ha evidenciat, Riu Hotels ha col·laborat amb Ayuda en Acción per tirar endavant el projecte Escoles digitals resilients en 13 centres educatius d’Andalusia, Extremadura, Aragó i les Balears. Concretament a Palma, han aconseguit dotar d’equips Chromebook per a l’alumnat de cinquè i sisè de Primària dos centres educatius del barri de Nou Llevant i Son Gotleu. Així mateix, l’hotelera ha mantingut el compromís amb associacions espanyoles amb les quals fa anys que col·labora, com ara la canària Pequeño Valiente, formada per famílies amb infants afectats pel càncer, i els pallassos d’hospital de Sonrisa Médica a Mallorca.\nprostitució menors explotació sexual infantil Riu Hotels FITUR turisme


Els fets van tenir lloc a la TV-3454 al seu pas pel terme municipal de Deltebre. | ACN\nEls fets van tenir lloc aquest diumenge a la nit al terme municipal de Deltebre i va provocar tres ferits més\nper Antonio Ramos Llauradó 02/05/2022 08:23h\nEl tràgic cap de setmana a les carreteres catalanes es va tancar a última hora d'aquest diumenge amb una nova víctima mortal, que eleva a set la xifra registrada des de divendres a Catalunya. En aquest cas, l'accident de trànsit, l'avís del qual va arribar als Mossos d'Esquadra a les 21.23 hores, van tenir lloc a la carretera TV-3454, al terme municipal de Deltebre (Baix Ebre).\nPer causes que encara s'estan investigant, es va produir un xoc frontal entre dos turismes. Arran de l'accident, un dels conductors implicats va morir. Es tracta d'un home, de 75 anys i veí d'Amposta. El conductor de l'altre vehicle va patir ferides greus i va ser traslladat per efectius del Sistema d'Emergències Mèdiques (SEM) a l'Hospital Verge de la Cinta de Tortosa.\nAixí mateix, en l'accident també van resultar ferides menys greus dues persones més, que també van ser traslladades al citat centre hospitalari. A conseqüència de l'incident, es van activar tres patrulles dels Mossos d’Esquadra, cinc dotacions dels Bombers de la Generalitat, que van fer tasques d’excarceració, i tres ambulàncies del SEM.\nSegons dades provisionals del Servei Català de Trànsit, amb la víctima mortal d'aquest diumenge a Deltebre, són 57 les persones que han mort en accident de trànsit enguany a la xarxa viària interurbana de Catalunya.\nSegona víctima mortal del cap de setmana a la demarcació de Tarragona\nEl cap de setmana ha estat tràgic a la xarxa viària tarragonina, ja que la víctima mortal de Deltebre no ha estat l'única que hi ha hagut aquest cap de setmana a la demarcació de Tarragona. Aquest mateix diumenge, però a primera hora del matí, un motorista va perdre la vida en un accident de trànsit al terme municipal de Pratdip, a la comarca del Baix Camp.\nSegons va informar Trànsit, els fets van tenir lloc abans de les nou del matí d'aquest diumenge, quan per causes que encara s'estan investigant un motorista va perdre la vida després de patit una sortida de via a la T-318. Arran de l'accident, es va activar dues patrulles dels Mossos, tres dotacions dels Bombers, així com dues ambulàncies i l'helicòpter del SEM.\nA Catalunya, el cap de setmana s'ha saldat amb set víctimes mortals a la xarxa viària interurbana.\nAnar a portada Última hora Successos Última hora accident Última hora Baix Ebre\nUn home, ferit crític després de patit una caiguda en patinet al Baix Penedès\nCap de setmana tràgic a la carretera: Mor un motorista a la T-318


Els Agents Rurals enxampen uns pescadors il·legals amb una xarxa al riu Fluvià - Empordà\nEls Agents Rurals enxampen uns pescadors il·legals amb una xarxa al riu Fluvià\nUtilitzaven un art de més de 50 metres que ocupava tota l´amplada del riu i ara s´afronten a una possible sanció de 9.000 euros\nEMPORDA.INFO 02.09.2016 | 12:58\nPart dels peixos capturats amb la xarxa. GENCAT\nPart dels peixos capturats amb la xarxa.\nMembres dels Cos d'Agents Rurals van localitzar un grup de persones que pescaven furtivament utilitzant una xarxa al riu Fluvià, en una zona de pesca lliure sense mort, als afores de Bàscara. En total, havien capturat uns 300 exemplars de peixos entre bagres i barbs.\nAparentment, semblava que el grup de persones, en el qual hi havia menors, s'estava banyant al riu, però, en realitzar la inspecció, els agents van localitzar una xarxa que tenien instal·lada i que ocupava tota l'amplada del riu, amb una longitud superior als 50 metres. Els Agents van localitzar, amagada entre la vegetació, una bossa amb més de 10 quilograms de captures recents i una altra xarxa que tenien preparada per ser utilitzada. Una vegada retirada la xarxa del riu, es va comprovar que hi havia capturats més de 150 exemplars.\nEn el recompte final dels exemplars pescats il·legalment es va poder constatar que majoritàriament s'havien capturat bagres (Leuciscus cephalus) i barbs de l'Ebre (Luciobarbus graellsii), amb un total de més de 300 exemplars.\nLa utilització de xarxes en aigües continentals és una acció prohibida per la Llei 22/2009, del 23 de desembre, d'ordenació sostenible de la pesca en aigües continentals, per la qual cosa es va procedir a denunciar a les persones del grup. Això pot representar una sanció econòmica de més de 9.000 euros, sens detriment de les responsabilitats penals en les quals es poden incórrer en haver utilitzat un mètode massiu i no selectiu en l'activitat de la pesca\nLes xarxes també s'utilitzen per capturar fringíl·lids\nLa utilització de xarxes, tant en la pesca com en la caça d'ocells fringíl·lids, és un sistema il·legal molt efectiu per realitzar gran quantitat de captures i és utilitzat freqüentment pels furtius pel gran rendiment que ofereix, principalment en la captura d'ocells fringíl·lids. Durant l'any 2015 i fins a aquestes dates, a les comarques de Girona, s'han realitzat 177 inspeccions de captura de fringíl·lids, 6 denúncies i 8 decomisos per la utilització d'aquest art.\nNova edició de 'Cultures en Xarxa' de la Xarxa de Convivència.\nCarles Mallol estrena 'Ciutat' a La Cate de Figueres.


Hotel Haberkamp Achim Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHotel HaberkampUphusener Dorfstrasse 1, Achim, Achim, Alemanya - Veure al mapaExcel·lent8,2Basada en142comentarisHotel HaberkampVeure més fotos"Well setup. Convenient location for travelling through the a..."HowardUnited KingdomVestíbulVeure més fotosVeure totes les 41 fotosMolt bona ubicació 7,8Veure al mapa7,8Ubicació\nSobre l'allotjamentDescripcióDissenyat tant per oci com per negoci, Hotel Haberkamp està situat idealment a Achim; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Hotel Haberkamp, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de servei d'habitacions, instal·lacions per a reunions i banquets , restaurant, premsa, bar. Totes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Sigui quina sigui la seva raó per visitar Achim, el Hotel Haberkamp és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióempolles d'aigua de cortesiatelèfonarticles de tocadorescriptoritelevisió de pantalla planaassecador de cabellplat de dutxaTV satèl•lit/cablecalefaccióservei de despertador Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantIf arriving later than 23:30, please contact the hotel by telephone in advance. Comentaris recents de clients


Cicle de conferències organitzat per AFRICAT\n"Mons femenins, religions i creences: les dones parlen. Diàlegs per a noves relacions de gènere des de l'àmbit espiritual" és el títol del cicle de conferències que organitza AFRICAT, l'Associació Africana i Catalana de Cooperació, que s'inaugura el 4 de novembre i finalitzarà el 15 de desembre. Dins d'aquest cicle hi haurà una xerrada amb el títol "La Fe bahá'í, mirades i vivències d'una dóna", a càrrec de la Sra. Rosa Rabbani, i tindrà lloc el dia 20 de novembre, a les 19 h. a la Llibrería Altaïr , Gran Via dels Corts Catalans 616, Barcelona. El programa complert d'aquest cicle pot veure's en el document annex.\nJa s'han donat a conèixer les activitats programades durant aquest estiu al Centre d'Estudis Bahá'ís de Lliria (València)\nJa està disponible la informació de les activitats programades aquest estiu en el Centre d'Estudis Bahá'ís en Lliria (València), així com els formularis d'inscripció en les mateixes.\nPot accedir-se a la informació a través de l'enllaç.


Fent de guia pel Pallars (I) | rocobike\n← Una passejada pel Naut Aran\nFent de guia pel Pallars (II) →\nFent de guia pel Pallars (I)\nDesprés d’una petita trobada divendres a Sort per acabar de concretar els plans, el dissabte començava fort. Haviem quedat amb el Raül a la rotonda que et desvia cap a la Vall de Cardós i Alins, per començar amb la primera pujada del dia: Farrera. L’inici fins a Tírvia el fem tant a fons, que no em dóna ni temps a fer cap foto, jajaja. Un cop superem Tírvia, ja encarem la carretera cap a Farrera\nLa pujada, força dura ens ofereix vistes excepcionals com aquesta del poble vei, Montesclado\nEncara que anem pujant ràpid i parlant, també dóna temps per patir una mica. La pujada dóna pocs descansos i és fa dura dura\nEns acostem a Burg després de deixar enrere un parell de paelles i una dutxa mòbil\nUn cop superada la dura rampa sortint de Burg, la carretera “suavitza” una mica i encarem la part final de la pujada amb el poble sempre a la vista\nCoronem, comentem la pujada, menjem una mica i disfrutem de les inmenses vistes de la pujada\nAra toca baixada un altre cop cap a la carretera principal i anar cap a Tavascan. El tram és bastant pestós, ja que ara puja, ara baixa, però anem encesos i aviat ens plantem a l’últim poble de la Vall de Cardós per afrontar la pujada més “suau” del dia, la Pleta del Prat\nEl primer kilometre de pujada força dur. Amb rampes al voltant del 10%, en Raül ràpidament m’agafa, ja que havia parat a baix a fer unes fotos. Ja pot dir ja que té el genoll tocat, però en quant la pendent s’eleva als dos digits, com tira!!!\nPassat el primer tram dur, la pujada dóna un llarg descans fins a Quanca. Un tram molt bonic. Jo que sempre havia fet aquesta pujada amb neu, no puc parar de contemplar el verd que està tot. Magnífic!!!\nDesprés del llarg “descans” arribem a Quanca i peligro!!! Només entrar al poble la carretera és torna a enfilar i ara si que fins a dalt, poca treva tindrem (Quina llàstima que hagin fet aquesta paella sortint de Quanca, abans el tram era una paret impressionant )\nComencem el bonic tram final de paelles i aviat ja veiem el final. Al fons hi ha una antena que marca l’última curva\nImpressionant la pujada a la Pleta!!! Tenia unes ganes terribles de fer-la a l’estiu i no m’ha decepcionat. El verd inunda tot el tram final, sempre per una carretera molt tranquil·la…\n…que ens ofereix unes vistes acollonants\nJa falta poc!!! Després de uns 10 km pujant, encarem la recta final que ens porta fins al refugi. Se m’estava fent dura la pujada i ja agraïa que el final fos tant aprop\nUn cop coronem, anem al refugi a fer un Aquarius i baixada ràpida fins a Lladorre, on comença el coco del dia: Boldís Sobirà\nJa portavem uns bons kilometres a les cames i només començar la pendent ja és posa al 10% i cap amunt, i amb la carretera que hi ha (rugosa a més no poder), fa que avançar costi\nDurant tota la pujada podem contemplar el poble de Lleret, allà dalt de tot enfilat a la muntanya\nEl tram fins al Boldís Jussà és el més “fàcil” de tota la pujada, ja que ens anem trobant algun descanset, però també hi ha trams durs com el de la foto. Una llarga recta on la pendent va augmentant poc a poc\nCada cop picaven més les cames i em costava més seguir el ritme del Raül, que anava marxant, però que m’anava esperant i aprofitant per fer fotos\nArribem junts al Boldís Jussà i l’adverteixo de que encara queda el tram més dur, jajaja. Entrem al poble i la carretera s’enfila cap amunt!!!\nAnem pujant el kilometre i poc que separa els dos Boldis. Aqui tenim el Raül apunt d’encara la paella que et porta ja al Boldís Sobirà\nUn cop dalt, descansem una mica, agafem aigua i cap avall, això si, vigilant amb la baixada que és complicada per l’estat de la carretera. Un cop a Lladorre, pujem el repetxó passat Lladrós i ens tirem cap avall fins a la cruïlla fins a Ginestarre\nA l’inici de la pujada ens trobem el primer tram dur, una recta abans d’Arròs que continua escalfant les cames i gastant les energies que encara ens queden. Aquest tram serà el meu final, ja que d’aqui fins dalt, vaig patir moltissim\nEl tram passat Arròs és força bonic, amb un conjunt de paelles i una carretera no molt dura. És notava ja la pallisa que portavem a les cames, ja que amb prou feina mantenia una velocitat d’uns 10 km/h, quan aqui he arribat a volar\nDesprés de tornar a reagrupar el grup, jajaja, arribem a Esterri i ja adverteixo al Raül de que ara ens trobarem un kilometre i mig durissim\nI tant dur!!! Amb un parell de rampes deixem Esterri que ja sembla una formiga\nAl final, ja molt tocat, trec forces d’on ja no me’n queden i faig l’últim esforç. Al fons ja queda Ginestarre. Un parell de paelles més i ja hi serem\nDesprés de que en Raül em torni a superar, un cop fetes les fotos, encarem el tram final de pujada amb la rampa de ciment per rematar. Al entrar al poble, veig que el MaCa ha parat a fer fotos i al passar pel seu costat, només se m’acudeix dir-li: Com és veu de petit Esterri, eehh?\nUn cop a dalt, planejem la sortida del diumenge i baixada ràpidissima fins a Ainet i després última apretada fins a Ribera de Cardós on ens despedim després de haver gaudit d’un excel·lent dia de cicloturisme!!!\nPublicado el 07/11/2010 en Rutes y etiquetado en Boldis, Farrera, Ginestarre, Pirineu, Pleta del Prat. Guarda el enlace permanente.\tDeja un comentario.


En el Candelabro | Gestmusic\nRoberto Sánchez / Manuel Acedo / Gregorio Benítez\n‘En el Candelabro’ (cèlebre expressió utilitzada per la model Sofia Mazagatos en comptes de l’expressió “estar en el candelero”) fou un late night show en directe creat per a les nits d’estiu de 1999 a Telecinco, en el qual –de dilluns a divendres, a partir de mitja nit– es repassaven les notícies, els problemes i els temes característics de l’època estival.\nPer a la seva realització es comptava amb la participació de quatre contertulians que variaven segons el tema proposat, però que en tots els casos estaven disposats a aportar i a defendre la seva opinió amb vehemència. Alguns dels polemistes que van passar pel programa van ser Begoña Ameztoy, Marisol Galdón, Sergio Makaroff, Rocío Martín, Oscar Nebreda, Carmen Vijande, Cristina Rapado, Enrique del Pozo o Carles Flavià.\nEls temes de discussió i de tertúlia provenien de l’actualitat, però amb la frivolitat i la frescor d’un programa d’aquestes característiques. El sexe, el comportament de les parelles, les dietes gastronòmiques dels espanyols, la febre pel futbol o els problemes del trànsit a les grans ciutats van ser algunes de les qüestions tractades.\nReportatges, testimonis al mateix plató per argumentar a favor o en contra d’una polèmica i la participació del públic van conferir al programa pluralitat i dinamisme. Ara bé, la discussió seguia més enllà del programa, a través de tots els canals possibles per a la interactivitat: el correu electrònic, el fax i el telèfon.\nAixí, els teleespectadors no només hi podien aportar la seva opinió, sinó que fins i tot podien reconduir la discussió cap a altres temes que consideressin més importants o interessants. I encara més: l’audiència fins i tot tenia la potestat de posar fi al debat d’un tema i suggerir-ne un altre immediatament, o amonestar els contertulians, els testimonis i la resta de participants.\nAquest projecte estival es va confiar a un equip jove de periodistes, experimentats com a professionals de la ràdio, responsables del programa Si amanece nos vamos de la Cadena SER. Així, Roberto Sánchez fou el presentador d’En el candeblabro; Manuel Acedo l’ajudava en la seva tasca com a cinquè polemista; Gregorio Benítez actuava de portaveu de l’audiència, i Beatriz Rodríguez col·laborava en l’elaboració de reportatges, a més d’assistir el públic del plató. Més tard, s’hi va incorporar el reporter Javier Cárdenas, especialista en famosos, éssers i situacions peculiars.\nEn el Candelabro Telecinco 1999 793.000 18,70 %


IES CLOT DEL MORO - Departaments\nCerca ...\tDepartaments\tConcurs de fotografia matemàtica 2017\t1\n( 12 Votes ) Categoria: Departament de Matemàtiques\tPublicat el 17 Febrer 2017\tEscrit per Enrique Blasco Arnandis\tVist: 590\tJa està ací el concurs d'enguany de fotografia matemàtica. Podeu participar tots: alumnes, pares, mares, personal docent i no docent... Teniu fins al dia 10 de març per a presentar-vos, ànim! Continueu llegint i trobareu les bases.\nDOCUMENTS PAU 2017 (2)\t1\nInstruccions per als alumnes amb l'assignatura d'EPV pendent\t1\n( 1 Vote ) Categoria: Educació Plàstica i Visual\tPublicat el 15 Desembre 2016\tEscrit per Super User\tVist: 71\tEls alumnes amb la assignatura de EPV pendent hauran de fer una prova teòrica-pràctica, que consistirà en solucionar al voltant de 20 preguntes referides als temes baix citats.\nCom ajuda per preparar aquesta prova, el Departament recomana als alumnes pendents de 1r d'ESO que treballen el Quadernet de recuperació de 1rESO que els deixem ací a la seva disposició. Els alumnes pendents de 3r d'ESO han de descarregar el Quadernet de recuperació de 3r ESO Aquest quadernet presenta continguts i exercicis basats en els temes de l'examen.\nQuadernet de recuperació de l'Assignatura de Plàstica i Visual de 1r ESO:\nQuadernet de recuperació de l'Assignatura de Plàstica i Visual de 3r ESO:\nLliga matemàtica 2016-2017\t1\n( 31 Votes ) Categoria: Activitats del Departament de Matemàtiques\tPublicat el 12 Octubre 2016\tEscrit per Enrique Blasco Arnandis\tVist: 3218\tQuarta jornada!\nLa circumferència de Feuerbach o per què m'encanten els triangles\t1\n( 1 Vote ) Categoria: Dibuix Tècnic\tPublicat el 17 Setembre 2016\tEscrit per Rafael Furió\tVist: 132\tArticle publicat en EL PAIS 16/09/2016 per Miguel Ángel Morales\nLa geometria plana, malgrat la seva aparent senzillesa, amaga autèntiques meravelles. I, en concret, la geometria del triangle és tremendament rica en sorpreses geomètriques, fets inesperats que la converteixen en una branca de les matemàtiques digna de ser estudiada en profunditat.\nCampionat de Yavalath\t1\n( 11 Votes ) Categoria: Activitats del Departament de Matemàtiques\tPublicat el 14 Maig 2016\tEscrit per Enrique Blasco Arnandis\tVist: 331\tEl passat 12 maig, dia internacional de les matemàtiques, el departament va celebrar-ho organitzant un campionat de Yavalath, un joc abstracte en el qual has de formar quatre en ratlla sense fer tres en ratlla. Van participar alumnes de 1r d'ESO fins a 1r de Batxillerat i el guanyador va ser Javier Chenovart de 3r B. Enhorabona! Ací teniu una galeria d'imatges de l'esdeveniment i el vídeo de la final.\nEls géneres cinematogràfics\n5 alternatives a Photoshop gratuïtes i online\nQuadernet de Recuperació de l'Assignatura de Plàstica i Visual de 1r ESO\nLa biblia del paper fotogràfic\nL'alfabetització digital a l'educació. Tendències mundials i situació a la LOMQE. Propostes a la CV\nPàgina 1 de 11\tIniciAnterior12345678910SegüentFinal\tDepartaments\nIniciOrganitzacióActivitatsDepartamentsAnglèsBiologia i GeologiaCastellàDibuixEducació FísicaFísica i QuímicaInformàticaMatemàtiquesMúsicaOrientacióValenciàTecnologiaAula ObertaAula VirtualOrientació\nEstàs aquí:Inici Departaments


Manuel Navas - Rectificar és de savis | NacióSabadell\n«L'argument que el tancament del consultori del Poblenou és inevitable, i no per raons de seguretat, sinó per un canvi de model sanitari»\nper Manuel Navas , 13 de desembre de 2020 a les 12:00 |\nSense entrar a considerar si la decisió ha estat per iniciativa pròpia o per la pressió social, celebrem que la direcció d'ERC Sabadell hagi fet propòsit d'esmena, desmarcant-se de la voluntat del CatSalut, que seguint les directrius de la consellera Sra. Vergés, pretén tancar el consultori de Poblenou (cosa que tramen des de fa temps i que, aprofitant la pandèmia, volen consumar).\nTot i això, la sinceritat d'aquest canvi queda en entredit amb el seu argumentari: "Defensa de la sanitat pública sense populismes partidistes" i "suport al fet que el consultori s'obri quan es preservi la seguretat dels usuaris i professionals", que apunta més a un viratge tàctic en l'àmbit local, dins el marc de lluita partidista al Govern de dagues voladores de la Generalitat, per l'hegemonia de la meitat de votants de Catalunya el 14-F, que a una voluntat sincera de rectificació. Però siguem positius, donem temps al temps i fixem-nos als fets. Tant de bo també rectifiquin i se sumin a la reivindicació ciutadana pel retorn de l'oncologia infantil al Taulí, d'on mai va haver de sortir, i que ells van justificar en contra de l'opinió de la majoria social.\nNo obstant això, és un error gruixut recórrer a la gastada expressió "populisme partidista" per desprestigiar l'activitat d'entitats socials que des de fa anys defensen la sanitat pública, oblidant que les etiquetes acaben dient més de qui etiqueta que de l'etiquetat. Però, a més, no és de rebut qualificar així als centenars de milers de persones que vénen denunciant que la debilitat de la sanitat, a causa de les retallades, ha impedit fer front a la pandèmia en millors condicions; o que la gestió privatitzada de les residències públiques ha provocat milers de morts; o que una sanitat disposant dels recursos que han retallat, hauria evitat morts i patiments objectivament evitables (per Covid-19 i pels efectes col·laterals de les llistes d'espera); etc.\nI tenint en compte que, per afinitat partidista, acostumen a rebre informació puntual del CatSalut (en ocasions abans que l'Ajuntament -información privilegiada?-), és raonable deduir que ERC coneix de primera mà que la resposta donada a l'AV del Poblenou i la regidoria de Salut de l'Ajuntament és que, "el tancament del consultori del Poblenou és inevitable", i no per raons de seguretat (l'Ajuntament, per salvar aquest problema, va oferir l'ús exclusiu de Centre Cívic per al consultori mentre duri la pandèmia i buscar una solució definitiva que contempli un consultori al barri), sinó per un "canvi de model sanitari" que, per les dades que anem coneixent en comptagotes, ara amb el mantra de "l'optimització", segueix el camí de les retallades.\nSembla, després de mesos de pandèmia, no han après molt i segueixen sense entendre que no es tracta d'optimitzar la precarietat en què han situat la sanitat, sinó d'injectar recursos humans, econòmics i materials i que una gestió racional no pot obviar que la seva funció no és la rendibilitat econòmica, sinó atendre les necessitats sanitàries de poble mitjançant un servei públic que paguem amb els nostres impostos.\nNo cal insistir que, ni l'AV del Poblenou, ni la FAVS, plantegem l'obertura del consultori sense les mesures de seguretat, de manera que el comentari sobre la seguretat, així com la proposta d'abonaments de transports (que la majoria ja té) és intranscendent. El tema és simple: si s'està a favor de l'obertura del consultori del Poblenou com defensen els/les veïns/es i el ple de l'Ajuntament, aprovant la moció de la FAVSabadell, només queda treballar colze a colze per l'objectiu, deixant de banda el partidisme i el paper de franquícia de la conselleria.\nFinalment, recordar que la "defensa de la sanitat pública" és una frase que requereix de contingut per assolir la seva dimensió social i que una sanitat, universal, amb recursos i de qualitat exigeix el retorn d'allò expropiat; el final de les privatitzacions i externalitzacions (com els 18 milions d'euros a Ferrovial per rastrejadors); la contractació de personal per adaptar la plantilla a les creixents necessitats (inacceptable que en els últims anys hagin desaparegut més de 2000 llocs de treball); l'assignació del 25% de pressupost de sanitat a l'atenció primària (mitjana de la UE); la construcció d'equipaments (com l'Hospital Ernest Lluch per descongestionar el Taulí); oposar-se al desmantellament dels CAP previstos amb el "canvi de model sanitari" (eliminació d'especialistes com la pediatria, reducció de les visites presencials, llistes d'espera inadmissibles, etc.) i de manera immediata l'obertura del consultori del Poblenou en les condicions que tenia abans del tancament. Mínims imprescindibles per posar a cadascú al seu lloc i conèixer aquells que aposten per una sanitat pública digna de tal nom (més enllà de titulars de premsa) o per un model succedani.


91 nous casos de Covid-19 a Castelló | DiaDia\nHome Els Ports 91 nous casos de Covid-19 a Castelló\n91 nous casos de Covid-19 a Castelló\nPer províncies, la distribució és la següent: 91 a Castelló; 245 a la província d’Alacant i 407 a la província de València\nEl nombre de persones curades des que va començar la pandèmia ascendeix a 30.424\nEls hospitals valencians tenen, actualment, 468 persones ingressades: 47 a la província de Castelló, amb 8 pacients a l’UCI; 159 a la província d’Alacant, 26 d’elles a l’UCI; i 262 a la província de València, 33 d’elles a l’UCI.\nD’aquesta manera, a hores d’ara hi ha actius 6.169 casos, la qual cosa suposa un 16,18% del total de positius.\nD’altra banda, s’han registrat 5 defuncions per coronavirus des de l’última actualització, per la qual cosa el total de defuncions és de 1.543 persones: 230 a la província de Castelló, 531 a la d’Alacant i 782 a la de València.\nActualment, hi ha algun cas positiu en 54 residències de majors (4 a la província de Castelló, 16 a la província d’Alacant i 34 a la província de València), 5 centres de persones amb diversitat funcional (1 a la província de Castelló, 2 a la d’Alacant i 2 a la de València) i 5 centres de menors (1 a la província de Castelló, 3 a la província d’Alacant i 1 a la província de València).


Veus i música criden a la Festa a Cocentaina — Pagina 66, Noticias de Alcoy y de El Comtat\nVeus i música criden a la Festa a Cocentaina\nL’Himne de Festes enceta els dies dedicats a Sant Hipòlit.\nCocentaina ja està de festa. El ‘Visca la Festa’ de José Insa Martínez i Gerard Mur Pérez ha fet vibrar el Pla amb les veus dels festers i la melodia dels músics.\nLa Societat Ateneu Musical de Cocentaina i la Colla Mal Passet han anat al uníson baix la batuta de Rafael Mullor Grau, elegit enguany director de l’Himne, amb l'acompanyament de les quatre bandes de les filaes de càrrec. Així El Deliri de Gorga, la Unió Musical Santa Bárbara de Bolbaite, Mestre Orts de Gaianes i Unió Musical de Llutxent han contribuït enguany a fer sonar ben bé la crida a la festa constestana.\nAbans de l’explosió musical, les filaes han arribat al Pla una a una per tal d’omplir de color una plaça que en Festes encara guanya més encant i màgia. Quatre visques, a la festa, a la música, a Cocentaina i a Sant Hipòlit han tancat el discurs d'Hipòlit Borrás en el seu primer himne com a president de la Junta de Festes. Les paraules des del balcó de l’alcaldessa de Cocentaina, Mireia Estepa, han donat peu al director, qui al finalitzar s’ha mostrat molt orgullós.\n"Encara que no sóc d'ací, tinc tanta relació amb este poble de fa tantíssims anys, prop de 40, que m'ha fet sentir per un moment que era un contestà més”, ha expressat Mullor.\nEl primer dia de Festes ha donat continuació amb la Nit de l’Olla, on totes les filaes han desfilat Passeig del Comtat avall fins posar fi en el mateix Pla.


L’IEI actual té la forma d'organisme autònom depenent de la Diputació de Lleida, el que vol dir que és l’encarregat de la gestió directa, en règim de descentralització, dels serveis de cultura que la Diputació li assigna. Gaudeix de personalitat jurídica i patrimoni propis ì, des del punt de vista econòmic, depèn formalment de l'aportació pressupostària de la Diputació.\nEls objectius bàsics de l’Institut són:\nla promoció de l'estudi i la investigació sobre temes relacionats amb les comarques del seu territori\nel foment de les ciències, les lletres i les arts,\nla divulgació cultural,\nla normalització de l'ús de la llengua.\nPer acomplir aquests objectius, l’Institut té establertes diferents línies de recerca i treball, per tal d’estimular i difondre la creació i la generació de coneixement, des de les seves diferents disciplines, amb el compromís constant amb la qualitat i el rigor científic.\nSón objectius bàsics de la institució:\nEl foment de les ciències, les lletres i les arts\nLa divulgació cultural\nLa normalització de l'ús


Els bars i restaurants podran obrir de 7.30h a 17.00h - Canal Terrassa\nEls bars i restaurants podran obrir de 7.30h a 17.00h\nMarc CasullerasData: 04/03/21\nBars i restaurants ampliaran els horaris d’obertura a partir de dilluns. Les noves mesures dictades pel Procicat permetran que el sector de l’hostaleria pugui obrir de forma continuada des de primera hora del matí fins a la tarda: de 7.30h a les 17.00h. Fins ara només ho podien fer tres hores al matí i tres a la tarda. Amb aquesta flexibilització bars i restaurants podran respirar una mica més, molt castigats per les restriccions anticovid.\nAquesta és la principal novetat de les noves mesures del Procicat, que manté invariables els confinaments comarcals i el toc de queda a les 22h, com fins ara.\nAra bé, hi més flexibilitzacions. L’activitat presencial a la universitat s’anirà ampliant paulatinament fins al 30%; les activitats extraescolars i de lleure s’amplia a la gent jove fins a Batxillerat i Cicles Formatius.\nEn l’àmbit esportiu, els clubs podran obrir els vestidors no només per als que van a piscina, sinó també per a la resta d’usuaris, tot i que es recomana que, sempre que puguin, es dutxin a casa. Les competicions federades es reprendran a partir dels setze anys.\nAls centres cívics hi podran tornar els majors de 65 anys, però només per activitats a l’aire lliure i en grups màxims de sis persones. Per últim, s’amplia al 50% l’aforament a actes culturals, museus i biblioteques.\nAquestes mesures entraran en vigor el 8 de març i seran vàlides durant set dies.\nEl violinista Jorge Guillén, d’Strad, estrena espectacle al Centre Cultural


Mal estat de la vorera del carrer Carme Galceran -\nMal estat de la vorera del carrer Carme Galceran\nfebr. 25, 2021 Urbanisme\nLa vorera de la part dreta del carrer de Carme Galceran, en el tram comprès entre davant del pavelló poliesportiu i la cruïlla amb el carrer de Sant Joan, es troba en un estat de conservació lamentable i perillós per transitar els vianants.\nLa causa d’aquest deteriorament sembla que és per les grans arrels dels arbres d’aquesta zona que aixequen les rajoles que hi ha al costat dels escocells. Amb el pas del temps i si no s’hi posa remei com està passant en aquest tram del carrer, els desperfectes van a més.\nText i fotografies: Vicenç Joan Camps\nEl fotoperiodista molinenc Jordi Costa demana als manifestants per la llibertat del raper Pablo Hasél que no agredeixin a la premsa


Dos cognoms georgians - Diacrític\nDos cognoms georgians\n“Els alemanys tenen a les seves mans no només el meu fill, sinó que milions dels meus fills” Stalin, 1932\nEl 1945 un cavall blanc creuava la plaça Roja de Moscou. Stalin, seriós, mirava com el genet avançava. Era el General Júkov, el militar soviètic més brillant de la Segona Guerra Mundial. La Unió Soviètica celebrava el triomf sobre els nazis, però Stalin es limitava a presidir la desfilada i cedia a Júkov l’honor de liderar-la. Durant anys, a Moscou la broma deia que Stalin tenia por de caure del seu cavall sobre les humides pedres de la Plaça.\nStalin es podia permetre l’honor de cedir als seus generals la plaça. La glòria era seva. Era una de les persones més poderoses de la terra, ell; fill d’un modest treballador georgià. Ióssif Vissariónovitx Djugaixvili, conegut amb el sobrenom d’Stalin, manava, però el preu pagat era alt. La guerra s’havia endut el seu primer fill, el Iàkov. Ara bé, pel que diuen, Stalin era tan fred que ni tan sols això va deixar que l'afectés. Stalin no s’estimava gaire el seu fill gran, el considerava feble ja que s’havia intentat suïcidar (pel que sembla, per un desengany amorós). Tot plegat va provocar que Stalin afirmés que el seu fill no servia ni per disparar-se a si mateix.\nFos com fos, el pobre Iàkov, figura trista, va acabar capturat pels nazis a la guerra (foto). Hitler va oferir a Stalin un intercanvi de presoners: el seu fill pel mariscal Friedrich Paulus. Stalin va respondre que els alemanys "tenen a les seves mans no només el meu fill, sinó que milions dels meus fills. No canvio un mariscal per un tinent". En Iàkov, que coneixia prou bé el seu pare, es va treure la vida llançant-se contra a una tanca electrificada al camp de concentració de Sachsenhausen.\nLa Segona guerra Mundial va costar la vida de milers de georgians. Si en Iàkov Djugaixvili no va sobreviure, tampoc va fer-ho en Dimitri Amilakhvari. El seu cas és curiós. Amilakhvari va combatre amb l’exèrcit francès, i va perdre la vida el 1942 a la famosa segona batalla d’El Alamein, al nord d’Àfrica. Aquest soldat va rebre tots els honors de l’exèrcit francès.\nLa família Zedguinidze-Amilakhvari feia poques dècades que vivia exiliada a França, havien fugit de Geòrgia, on els comunistes els perseguien per formar part d’una família benestant i haver donat suport a una efímera república de Geòrgia independent. Però en Dimitri Amilakhvari va combatre amb passió per la França lliure. Quan molts francesos s’havien rendit i acceptaven col·laborar amb els nazis, ell es negava a rendir-se. Allistat a la legió estrangera, entre el 1940 i el 1942 va formar part d’aquells batallons on, acompanyat de molts republicans espanyols, feia la guitza als nazis per mig món. En menys de 20 mesos va combatre a la costa Noruega, el Camerun, Síria, Guinea, Eritrea i Líbia, on va morir. Poc abans de morir, en Dimitri va dir als seus companys que només hi havia “una manera amb la que nosaltres, estrangers, podem demostrar la nostra gratitud a França: morint”. Va ser el seu epitafi. En Dimitri va lluitar amb més coratge que el fill d’Stalin. Els dos, amb cognom georgià. Els dos, units per una història.\nEls Zedguinidze-Amilakhvari havien fugit dels comunistes com Stalin. El que potser mai van saber és que la mare d’Stalin, Keke Geladze, va néixer sense ser una ciutadana lliure. A mitjans del segle XIX, a l’Imperi rus, milions de persones eren serfs propietats de nobles. I els pares de la Keke Geladze eren propietat, precisament, dels Zedguinidze-Amilakhvari. El fill d’aquella serva, Stalin, va ser clau a l’hora de destruir el seu món, un món sense llibertats ni drets. En el seu lloc, Stalin va construir un altre món sense llibertats ni drets. Anys més tard, un membre dels Zedguinidze-Amilakhvari i un membre dels Djugaixvili van morir lluitant contra els nazis i el seu imperi sense llibertats, ni drets. El segle XX no va ser fàcil. Però gairebé tots els habitants del planeta, d’alguna forma, van estar condicionats pel que va fer i va dir un georgià.


Càrrec electe a l'Ajuntament de Vilanova i la Geltrú des de desembre de 2017.\nVaig néixer a Barcelona l'any 1974, sóc el cinquè fill d'una família obrera. He viscut a Vilanova i la Geltrú tota la meva vida. La meva infantesa la vaig passar al barri del Tacó i als 26 anys em vaig independitzar, vaig mudar-me al barri del Llimonet i a l'actualitat visc al barri del Fondo Somella.\nVaig estudiar educació primària a l'escola Ginesta i posteriorment vaig cursar estudis d'Arts Gràfiques a l'escola d'art de Vilanova i la Geltrú. He realitzat diferents cursos d'intel·ligència emocional i molta formació relacionada en matèria de relacions laborals. He realitzat diversos tallers ocupacionals i treballat en diverses empreses; des de fa 22 anys treballo a Mahle Componentes com a preparador de màquines de control final, empresa que es dedica a la fabricació de peces d'automoció.\nLa meva preocupació i compromís per la defensa dels drets dels treballadors em van fer involucrar a diversos càrrecs sindicals, com a secretari del comitè d'empresa, president del comitè de Seguretat i Salut de MAHLE components i actualment secretari general de la secció sindical d'UGT. Durant una part de l'etapa de la urbanització del barri del Fondo Somella, vaig estar com a president de l'associació de veïns. També he format part de la Junta de l'AMPA de la escola Margalló, com sotspresident i col·laborant amb diverses comissions.\nSóc una persona a qui agraden molt els esports i durant una etapa de la meva vida, vaig ser entrenador de futbol base amb titulació.\nPots escriure un correu electrònic a maiglesias@vilanova.cat


la 34 edicció del Festival Cant Coral tanca amb la vista posada del centenari de la Capella de Música Burés el 2014 – Castellvilarenc.info\nla 34 edicció del Festival Cant Coral tanca amb la vista posada del centenari de la Capella de Música Burés el 2014\nEl Concert de Cloenda de la 34 edició del Festival Internacional Cant Coral Catalunya Centre , ca acabar ahir a la nit amb la vista posada amb el centenari de la Capella de Música Burés 1914-2014 .\nEls actes de la cloenda del Festival van començar amb una recepció per part de les autoritats , hi van estar presents El president de l´entitat Miquel Palau , l´alcaldessa Montserrat Badia el regidor d´hisenda Salvador Fernàndez Rebanaque, la Presidenta de la Federació Catalana d´entitats corals Montserrat Cadevall , les corals participants i els Bastoners acompanyats dels grallers .\nSeguidament es va fer els habituals parlaments per part de les autoritats , és va donar un record a cada coral participant per part de l´Ajuntament un Llibre de Joan Farràs i un petit detall dedicat al poble i a la capella , Montserrat Cadevall els va entregar un llibre de la nova cançó en la qual hi ha les partitures de autors coneguts com Raimon , Nuria Feliu , la trinca o el propi Joan Manel Serrat .\nEls bastoners van acabar el matinal amb algunes ballades donant per acabada la festa del matí .Al vespre es va fer el concert de cloenda que enguany degut a la coincidència amb la Festa de la Vellesa es va iniciar amb retard ja que tant les autoritats locals com algunes persones del públic , van assistir al sopar .\nVa començar el concert de cloenda amb la Capella de Música Burés que a la primera cançó van cantar conjuntament amb el quartet parisenc Nosense que actuaria més tard, després el cor de Castellterçol , els sextets del Senegal i de Bulgària i finalment els francesos.\nA la represa d´una mitja part de 15 minuts es va fer el cant comú amb totes les corals al damunt de l´Escenari amb les Cançons : Senyor Sant Jordi , Tourdion , How dear it is to me i finalment wallace . Amb el cant dels adéus es va donar per finalitzada a quatre dies intensos de festival amb bones cançons i bones veus , sobretot la Voiceland amb el seu repertori de pop dels 60 .\nEl sopar de germanor ben entrada a la mitjanit va servir per compartir les ultimes experiències multiculturals , que segurament la propera edició serà molt mes especial amb motiu del centenari .\nEl quartet francés Ensemble vocal Nosense de parís tanca els concerts individuals del Festival a Castellbell i el Vilar\nCastellbell i el Vilar homenatja als seus avis